ไฟแนนซ์ทูเดย์
ธีระชัย ภูวนาถนรานุบาล รมว.คลัง
30 ต.ค. 2565

ธีระชัย ภูวนาถนรานุบาล รมว.คลัง 
โดย..นายเซเว่น
ออกอาการนั่งไม่ติดที่มีคนโพสต์ถามว่า พาครอบครัวอพยพหนีน้ำไปนอนโรงแรมใช้เงินภาษีหรือเงินตัวเอง เจ้าตัวออกอาการหงุดหงิดออกมาแจงผ่านเฟซบุ๊กว่า ใช้เงินตัวเองจ่ายทั้งหมด ไม่ใช้เงินหลวง
ที่ผ่านมา รมว.คลัง เคยโพสต์ข้อความจะสานต่อนโยบายต่อต้านการทุจริตคอร์รัปชัน ของ ดุสิต นนทะนาคร ผู้ล่วงลับ แต่วันนี้ รมว.คลัง เป็นหนึ่งในคณะรัฐมนตรี (ครม.) เห็นชอบมติลับ ร่างพระราชกฤษฎีกา (พ.ร.ฎ.) พระราชทานอภัยโทษ พ.ศ. 2555 ให้คนทุจริตโกงชาติโกงแผ่นดินไม่ต้องรับผิดติดคุกสักวันเดียว แล้วอย่างนี้ไม่รู้ว่า รมว.คลัง จะลดทุจริตโกงบ้านโกงเมืองอย่างไร
ว่าไปแล้วตั้งแต่ รมว.คลัง รับตำแหน่งมีนโยบายกลับไปกลับมาตลอด ตั้งแต่บริหารเงินภาษีที่มีจำกัดให้เกิดประโยชน์ แต่คลังก็เดินหน้านโยบายรถคันแรก บ้านหลังแรก หาเสียงการเมืองเสียเงินภาษีไป 4 หมื่นล้านบาท
รมว.คลัง มีนโยบายให้ธนาคารรัฐ โดยเฉพาะธนาคารออมสินไปปล่อยกู้รายใหญ่ แต่วันนี้เสนอให้ ครม.เห็นชอบให้ธนาคารออมสินปล่อยกู้นิคมอุตสาหกรรมดอกเบี้ยต่ำติดดินวงเงิน 1.5 หมื่นล้านบาท หรือกรณีไม่ให้ผู้บริหารธนาคารรัฐทำโฆษณาตัวเอง แต่โฆษณาของธนาคารเพื่อการเกษตรและสหกรณ์การเกษตร (ธ.ก.ส.) มีรูป รมว.คลัง ออกหราจนถอนโฆษณาออกไม่ทัน แม้แต่ถุงยังชีพของกระทรวงการคลังที่ห้ามมีชื่อนักการเมือง แต่ถึงพิมพ์ชื่อ รมว.ธีระชัย ติดตัวโต จนต้องเปลี่ยนถุงไปทำลายหลักฐานทิ้งแทบไม่ทันเหมือนกัน 
เรื่องอย่างนี้ผู้บริหารและเจ้าหน้าที่คลังรู้กันอยู่เต็มอก